cyanic-selkie/wikianc huggingface dataset:
বরকল উপজেলা
প্রশাসনিক এলাকা
১৯২৩ সালে বরকল থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে উপজেলায় রূপান্তরিত হয়। এ উপজেলায় ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বরকল থানার আওতাধীন।
জনসংখ্যার উপাত্ত
২০১১ সালের পরিসংখ্যান অনুযায়ী বরকল উপজেলার জনসংখ্যা ৩৯,৭৮১ জন। এর মধ্যে পুরুষ ২১,৮৯২ জন এবং মহিলা ১৭,৮৮৯ জন। মোট জনসংখ্যার ২১.৫০% মুসলিম, ১.৫০% হিন্দু, ৭৬.২০% বৌদ্ধ এবং ০.৮০% খ্রিস্টান ও অন্যান্য ধর্মাবলম্বী রয়েছে। এ উপজেলায় উপজাতিদের মধ্যে চাকমাদের সংখ্যা বেশি। এছাড়া মারমা, তঞ্চঙ্গ্যা, পাংখোয়া উপজাতির বসবাস রয়েছে এ উপজেলায়।
শিক্ষা
বরকল উপজেলার সাক্ষরতার হার ৩৬.১০%। এ উপজেলায় ১টি কলেজ, ৫টি মাধ্যমিক বিদ্যালয়, ১টি দাখিল মাদ্রাসা, ১টি কারিগরী প্রশিক্ষণ কেন্দ্র, ১০টি নিম্ন মাধ্যমিক বিদ্যালয় ও ৮১টি প্রাথমিক বিদ্যালয় রয়েছে।
যোগাযোগ ব্যবস্থা
বরকল উপজেলায় যোগাযোগের প্রধান মাধ্যম নৌপথ। লঞ্চ, ইঞ্জিন চালিত বোট প্রধান যোগাযোগ মাধ্যম।
নদ-নদী
বরকল উপজেলার মধ্য দিয়ে প্রবাহিত হচ্ছে কর্ণফুলী নদী। এছাড়া এ উপজেলার পশ্চিমাংশ জুড়ে রয়েছে কাপ্তাই হ্রদ।
হাট-বাজার
বরকল উপজেলায় ৫টি হাট-বাজার রয়েছে। এগুলো হল সুবলং বাজার, বরকল সদর বাজার, হরিণা বাজার, কলাবুনিয়া বাজার এবং ভূষণছড়া বাজার।
রাজস্থলী উপজেলা
রাজস্থলী বাংলাদেশের রাঙ্গামাটি জেলার অন্তর্গত একটি উপজেলা।
অবস্থান ও আয়তন
রাজস্থলী উপজেলার মোট আয়তন ১৪৫.০৪ বর্গ কিলোমিটার। এটি আয়তনের দিক থেকে রাঙ্গামাটি জেলার সবচেয়ে ছোট উপজেলা। রাঙ্গামাটি জেলার দক্ষিণাংশে ২২°১৭´ থেকে ২২°২৬´ উত্তর অক্ষাংশ এবং ৯২°০৬´ থেকে ৯২°২২´ পূর্ব দ্রাঘিমাংশ জুড়ে রাজস্থলী উপজেলার অবস্থান। রাঙ্গামাটি জেলা সদর থেকে এ উপজেলার দূরত্ব প্রায় ৪৮ কিলোমিটার। এ উপজেলার উত্তরে কাপ্তাই উপজেলা, দক্ষিণে বান্দরবান জেলার রোয়াংছড়ি উপজেলা ও বান্দরবান সদর উপজেলা, পূর্বে বিলাইছড়ি উপজেলা, পশ্চিমে চট্টগ্রাম জেলার রাঙ্গুনিয়া উপজেলা।
প্রশাসনিক এলাকা
১৯০৯ সালে রাজস্থলী থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে রাজস্থলী উপজেলায় রূপান্তরিত হয়। এ উপজেলায় বর্তমানে ৩টি ইউনিয়ন রয়েছে। সম্পূর্ণ রাজস্থলী উপজেলার প্রশাসনিক কার্যক্রম রাজস্থলী থানার আওতাধীন।
জনসংখ্যার উপাত্ত
২০১১ সালের পরিসংখ্যান অনুযায়ী রাজস্থলী উপজেলার জনসংখ্যা ২২,৬১১ জন। এর মধ্যে পুরুষ ১২,১৪২ জন এবং মহিলা ১০,৪৬৯ জন। মোট জনসংখ্যার ২২.৭৮% মুসলিম, ৭.১৮% হিন্দু, ৬২.৪১% বৌদ্ধ এবং ৭.৬৩% খ্রিস্টান ও অন্যান্য ধর্মাবলম্বী রয়েছে। এ উপজেলায় চাকমা, মারমা, তঞ্চঙ্গ্যা, ত্রিপুরা, চাক, খুমি, লুসাই, পাংখোয়া প্রভৃতি আদিবাসী জনগোষ্ঠীর বসবাস রয়েছে।
শিক্ষা
রাজস্থলী উপজেলার সাক্ষরতার হার ৩৪%। এ উপজেলায় ২টি কলেজ, ৩টি মাধ্যমিক বিদ্যালয়, ৪টি নিম্ন মাধ্যমিক বিদ্যালয় ও ৫৩টি প্রাথমিক বিদ্যালয় রয়েছে।
যোগাযোগ ব্যবস্থা
রাজস্থলী উপজেলায় যোগাযোগের প্রধান সড়ক রাঙ্গামাটি-বান্দরবান সড়ক। সব ধরনের যানবাহনে যোগাযোগ করা যায়।
ধর্মীয় উপাসনালয়
রাজস্থলী উপজেলায় ১৬টি মসজিদ, ৩টি মন্দির, ২৮টি বিহার এবং ২টি গীর্জা রয়েছে।
নদ-নদী
রাজস্থলী উপজেলার মধ্য দিয়ে প্রবাহিত হচ্ছে কাপ্তাই খাল।
হাট-বাজার
রাজস্থলী উপজেলার প্রধান ২টি হাট-বাজার হল বাঙ্গালহালিয়া বাজার এবং রাজস্থলী বাজার।
মুক্তিযুদ্ধের ঘটনাবলী
মুক্তিযুদ্ধ চলাকালে পাকবাহিনী এ উপজেলায় ব্যাপক হত্যা, নির্যাতন, লুণ্ঠন ও অগ্নিসংযোগ করে। মিজোরাম রাজ্যের বিচ্ছিন্নতাবাদী সশস্ত্র মিজো গেরিলারা পাকবাহিনীর সহযোগী হিসেবে কাজ করে। গাইন্দ্যা ইউনিয়নে বান্দরবান জেলার সীমান্ত সংলগ্ন এলাকায় পাকবাহিনীর সাথে মুক্তিবাহিনীর সংঘর্ষ হয়। এ সংঘর্ষে ৫ জন মুক্তিযোদ্ধা শহীদ হন। ১৫ ডিসেম্বর এ উপজেলা শত্রুমুক্ত হয়।
মুনিবা মাজারি
মুনিবা মাজারি (জন্ম: ৩ মার্চ ১৯৮৭) একজন পাকিস্তানি মানবাধিকার কর্মী, চিত্রশিল্পী, টেলিভিশন উপস্থাপক, মোটিভেশনাল স্পিকার এবং গায়িকা। ২০০৫ সালে মুনিরা মাজারি এক সাবেক বিমান বাহিনীর কর্মকর্তার সাথে বিবাহ বন্ধনে আবদ্ধ হন। বিয়ের দু'বছর পর গাড়ি এক্সিডেন্ট হয়। এর পর থেকে তিনি হুইল চেয়ার ব্যবহার করেন। নিজের সৃষ্টিশীলতা ও অনন্য দৃষ্টিভঙ্গি তাকে পরিচিত করেছে পাকিস্তানের লৌহমানবী হিসেবে৷ তিনি এখন পাকিস্তানের ইউএন ওম্যানের শুভেচ্ছাদূত৷
কর্মজীবন এবং স্বীকৃতি
মুনিবা মাজারি বর্তমানে পাকিস্তানের ইউএন ওম্যানের শুভেচ্ছাদূত হিসেবে দায়িত্ব পালন করছেন৷ ২০১১ সালে বিবিসির ১০০সর্বাধিক অনুপ্রেরণামূলক নারীর মধ্যে নিজের স্থান করে নেন। ২০১৫ সালে বিবিসির সেরা ১০০ নারীর তালিকায় আসে তার নাম। ২০১৬ সালে ফোর্বস ম্যাগাজিনেও নাম আসে তার। কানাডা গ্লোবাল কনসাল্টিং এন্ড ট্রেইন্ট সেন্টার লিমিটেড (সিজিসি) কর্তৃক 'এক্সেলেন্স ট্রেইন সার্টিফিকেট' পুরস্কার পান ১৫ ডিসেম্বর ২০১৭ সালে।
খালিয়া জমিদার বাড়ি
খালিয়া জমিদার বাড়ি বাংলাদেশ এর মাদারীপুর জেলার রাজৈর উপজেলার খালিয়া নামক গ্রামে অবস্থিত এক ঐতিহাসিক জমিদার বাড়ি। এটি অনেকের কাছে রাজারাম রায় চৌধুরীর বাড়ি হিসেবে পরিচিত। এই জমিদারীটি উজানির জমিদার বংশ থেকে দান হিসেবে পাওয়া একটি জমিদার বাড়ি।
ইতিহাস
আনুমানিক ১৭০০ শতকের দিকে এই জমিদার বংশ ও জমিদার বাড়ির গোড়াপত্তন। মূলত এই জমিদারীটি আগে উজানি জমিদারদের ছিল। তাদের মোট সাতটি জমিদারী ছিল। উজানির জমিদার এই সাতটি জমিদারী থেকে একটি জমিদারী অর্থাৎ খালিয়া জমিদারীটি রাজারাম রায়কে দান করে দেন। উজানির জমিদারদের কাছ থেকে রাজারাম রায় এই খালিয়া জমিদারী পাওয়া নিয়ে একটি কাহিনী প্রচলিত রয়েছে। রাজারাম রায়ের মাতাপিতা আগে উজানির জমিদারদের দাসদাসী হিসেবে কাজ করত। তখন তারা জমিদার বাড়িতে কাজে গেলে ছোট রাজারাম রায়কে জমিদার বাড়ির বারান্দায় রেখে যেতেন। আর ঐ সময়ে রোদ বৃষ্টিতে তাকে ছায়া দিত ফনিমনসা। এই বিষয়টি উজানির জমিদার দেখে ফেলেন এবং তার সহধর্মীনিকে জানান। তখন তার সহধর্মীনি শিশু রামের শরীরে একটি রাজতিলক দেখেন। আর এরই পরিপ্রেক্ষিতে উজানির জমিদার তার সাতটি জমিদারী থেকে একটি জমিদারী রাজারাম রায় চৌধুরীকে দান করেন এবং তার পিতামাতাকে দাসদাসী থেকে মুক্ত করে দেন। আর এখানে থেকেই এই জমিদার বংশের পথচলা শুরু। এই জমিদার বংশের মধ্যে জমিদার রাজারাম রায় চৌধুরীই ছিলেন ইতিহাসখ্যাত একজন জমিদার। তিনি তার জমিদারী আমলে প্রজাদের জন্য অনেক উন্নয়নমূলক কাজ করেন। তার আমলে তৈরি করা একটি মন্দির যা তার নামে রাজারাম মন্দির হিসেবে পরিচিত। এবং রাজারাম ইনস্টিটিউট নামে একটি বিদ্যালয় প্রতিষ্ঠা করেন।
অবকাঠামো
প্রায় ২৫০ একর জমির ওপর পুরো জমিদার বাড়িটি তৈরি করা হয়। এখানে দোতলা-তিনতলা বিশিষ্ট দালান-কোঠা, বাগানবাড়ি, পূজা মন্ডপ ও শানবাঁধানো পুকুর ঘাট তৈরি করা হয়। থাম্ব|[[রাজারাম মন্দির]]
বর্তমান অবস্থা
বর্তমানে অযত্ন ও অবহেলায় পড়ে থাকায় উক্ত জমিদার বাড়ির সকল স্থাপনাই এখন প্রায় ধ্বংসের মুখে। শুধুমাত্র তাদের তৈরি করা মন্দিরটি বাংলাদেশ পত্নতাত্ত্বিক অধিদপ্তরের আওতায় থাকায় এখনও বেশ ভালো অবস্থায় রয়েছে।
আবদুল হামিদ কাদেরী বদায়ুনী
মাওলানা আবদুল হামিদ কাদেরী বদায়ুনী (নভেম্বর ১১, ১৮৯৮ – ২০ জুলাই, ১৯৭০) একজন ইসলামি পণ্ডিত, সুফি শিক্ষক, কবি এবং পাকিস্তানি নেতা ছিলেন। তিনি করাচিতে অবস্থিত ইসলামি কলেজ জামিয়া- তালিমাত-এ-ইসলামিয়ার প্রতিষ্ঠাতা।
পারিবারিক পটভূমি
বদায়ুনী ব্রিটিশ ভারতের দিল্লীতে ১৮৯৮ সালের ১১ নভেম্বর জন্মগ্রহণ করেন। তার পিতা হাকিম আবদুল কাইয়ুম তার জন্মের ২০ দিন পর মৃত্যুবরণ করেন। তার পিতা দাদা আবদুল মজিদ কাদেরী, কাদেরী সুফি ত্বরিকার একজন শায়খ ছিলেন। তিনি তার চাচা আবদুল কাদির থেকে ধর্মীয় শিক্ষা গ্রহণ করেন এবং হাকিম আজমল খানের সাথে দিল্লীতে ইসলামি মেডিসিনে অধ্যয়ন করেন।
শিক্ষা
বদায়ুনী মাদ্রাসা কাদিরিয়া এবং কানপুরের মাদ্রাসা ইলাহিয়াতে ইসলামি বিজ্ঞানে অধ্যয়ন করেন।
গোষ্ঠীর নেতা
খেলাফত আন্দোলনে তিনি বোম্বেয়ের কেন্দ্রীয় খেলাফত কমিটির সদস্য ছিলেন। তিনি হিন্দু আর্য সমাজীরা ভারতীয় মুসলমানদের হিন্দু ধর্মে ফিরিয়ে আনার জন্য যে শুদ্ধি আন্দোলন শুরু করেছিলেন, তার বিরুদ্ধে অবস্থান নিয়েছিলেন। আবদুল হামিদ ভারতীয় জাতীয় কংগ্রেস ত্যাগ করেন এবং শুদ্ধি আন্দোলনের বিরোধিতা করতে মারকাজি তাবলীগ আল-ইসলাম' এ যোগ দিয়েছিলেন এবং নঈম উদ্দিন মুরাদবাদী, আবদুল হাফিজ কাদেরী, পীর সৈয়দ জামাত আলী শাহ এবং সৈয়দ আবু আল-হাসনাত আল কাদেরীর সাথে হিন্দু ধর্মে মুসলমানদের প্রত্যাবর্তন রোধে সক্রিয়ভাবে কাজ করেছিলেন।
মুসলিম লীগের সাথে সহযোগিতা
১৯৩৭ সালে তিনি নিখিল মুসলিম লীগ কাউন্সিলের সদস্য ছিলেন। তিনি মুসলিম লীগের পক্ষে সিলেট ও ​​বাংলায় প্রো-কংগ্রেস দেওবন্দী আলেম হুসেন আহমদ মাদনির প্রভাবকে নিরপেক্ষ করেছিলেন। পাকিস্তান গঠনের প্রস্তাবটি ১৯৩০ সালের ২৩ শে মার্চ গৃহীত হয়েছিল। লাহোরের মিন্টো পার্কে তিনি এই প্রস্তাবের পক্ষে বক্তব্য রাখেন। ১৯৪৬ সালে বেনারসে অনুষ্ঠিত অল ইন্ডিয়া সুন্নি কনফারেন্স এবং পীর জামাত আলী শাহ মুহাম্মদ আলী জিন্নাহকে একজন মুসলিম ঘোষণা করেন ও মাওলানা আবদুল হামিদ সৈয়দ জামাত আলী শাহকে সমর্থন করেছিলেন এবং কায়েদ-ই-আজম ও মুসলিম লীগের সমর্থনে ৩ ঘণ্টারও বেশি সময় বক্তব্য রাখেন। বদায়ুনি ১৯৪৬ সালে মুহাম্মদ আবদুল আলিম সিদ্দিকীর নেতৃত্বে হিজাজে গিয়েছিলেন এবং সৌদি সরকারকে হজ ট্যাক্স সমাপ্ত করার অনুরোধ জানাতে এবং একটি স্বাধীন পাকিস্তান গঠনের জন্য মুসলিম লীগের মিশনের বিষয়টি ব্যাখ্যা করার জন্য অনুরোধ জানান। তিনি ২২ বার হারামাইন শরীফাইন সফর করেছেন এবং বহু মুসলিম নেতার সাথে সাক্ষাত করেছেন। তিনি ইসলামী মতাদর্শ কাউন্সিলের প্রতিষ্ঠাতা সদস্য ছিলেন এবং জমিয়তে উলামায়ে পাকিস্তানের সভাপতি পদেও অধিষ্ঠিত ছিলেন যা পাকিস্তানে সুন্নি বেরলভী আন্দোলনের বিশিষ্ট সংস্থা ছিল। তিনি মজলিস-এ তাহাফুজ-ই-খতমে নবুওয়াতের শীর্ষস্থানীয় ছিলেন এবং করাচিতে তিন মাসের জন্য জেল খাটছিলেন। তিনি বিশ্বাস করতেন যে, অমুসলিমদের কোনও ইসলামী জাতির মন্ত্রী করা উচিত নয়। তিনি পাকিস্তানকে একটি ইসলামী জাতি হিসাবে গড়ে তোলার দাবি উত্থাপন করেছিলেন এবং উলামাদের মতামতকে ধর্মনিরপেক্ষ আইনের চেয়ে বেশি গুরুত্ব দেওয়া উচিত। তিনি আহমদিয়াদের উপর পীড়ন চালিয়ে সর্বাগ্রে ছিলেন এবং দাবি করেছিলেন যে আহমদিদের অমুসলিম ঘোষণা করা উচিত, এবং অল ইন্ডিয়া মুসলিম লীগের মাধ্যমে তিনি দাবি করেছিলেন যে আহমদিয়াদেরকে মুসলিম লীগের সদস্য না করা উচিত।
কাজ
তিনি উর্দু, আরবি এবং ইংরেজিতে অনেক বই রচনা করেছেন এবং ভক্তিমূলক কবিতাও লিখেছেন।
মৃত্যু
বদায়ুনী ১৯৭০ সালের ২০ জুলাই (১৫ জমাদিউল উলা ১৩৯০ হিজরী) করাচিতে মৃত্যুবরণ করেন এবং মাঙ্গোপির রোডস্থ ইসলামি কলেজের মাঠে তাকে সমাহিত করা হয়।
বাঘাইছড়ি উপজেলা
বাঘাইছড়ি বাংলাদেশের রাঙ্গামাটি জেলার অন্তর্গত একটি উপজেলা।
অবস্থান ও আয়তন
বাঘাইছড়ি উপজেলার মোট আয়তন ১৯৩১.২৮ বর্গ কিলোমিটার। এবং এটি দেশের সবচেয়ে বড় উপজেলা। । রাঙ্গামাটি জেলার সর্ব-উত্তরে ২৩°০৪´ থেকে ২৩°৪৪´ উত্তর অক্ষাংশ এবং ৯২°০৫´ থেকে ৯২°২৪´ পূর্ব দ্রাঘিমাংশ জুড়ে বাঘাইছড়ি উপজেলার অবস্থান। রাঙ্গামাটি জেলা সদর থেকে এ উপজেলার দূরত্ব প্রায় ১৪৬ কিলোমিটার। এ উপজেলার উত্তরে ভারতের ত্রিপুরা এবং মিজোরাম, দক্ষিণে লংগদু উপজেলা ও বরকল উপজেলা, পূর্বে ভারতের মিজোরাম, পশ্চিমে খাগড়াছড়ি জেলার দীঘিনালা উপজেলা।
প্রশাসনিক এলাকা
বাঘাইছড়ি পূর্বে রামগড় মহকুমার দীঘিনালা থানার অধীনে ছিল। এ এলাকার অধিবাসীদের পায়ে হেঁটে দীঘিনালা যাওয়া-আসা অনেক কঠিন এবং সময় সাপেক্ষ হওয়াতে ১৯৬৮ সালের ৮ আগস্ট রাঙ্গামাটি সদর মহকুমার আওতায় বাঘাইছড়ি থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে উপজেলায় রূপান্তরিত হয়। এ উপজেলায় বর্তমানে ২টি থানার অধীনে ১টি পৌরসভা ও ৮টি ইউনিয়ন রয়েছে।
বাঘাইছড়ি থানার আওতাধীন ১টি পৌরসভা ও ৭টি ইউনিয়ন।
এবং সাজেক থানার আওতাধীন ১টি ইউনিয়ন।
জনসংখ্যার উপাত্ত
২০১১ সালের পরিসংখ্যান অনুযায়ী বাঘাইছড়ি উপজেলার জনসংখ্যা ৯৪,৩৮০ জন। এর মধ্যে পুরুষ ৪৮,২৯৭ জন এবং মহিলা ৪৬,০৮৩ জন। মোট জনসংখ্যার ২৩.৩২% মুসলিম, ৫.৫০% হিন্দু, ৬৯.৬৯% বৌদ্ধ এবং ১.৪৯% খ্রিস্টান ও অন্যান্য ধর্মাবলম্বী রয়েছে। এ উপজেলায় প্রধানত বাঙালি ও চাকমা সম্প্রদায়ের লোকজন বসবাস করে।
শিক্ষা
বাঘাইছড়ি উপজেলার সাক্ষরতার হার ৩৫.২০%। এ উপজেলায় ২টি কলেজ, ১৫টি মাধ্যমিক বিদ্যালয়, ১টি দাখিল মাদ্রাসা, ৩টি নিম্ন মাধ্যমিক বিদ্যালয়, ৮৮টি প্রাথমিক বিদ্যালয় ও ১টি ইবতেদায়ী মাদ্রাসা রয়েছে।
যোগাযোগ ব্যবস্থা
বাঘাইছড়ি উপজেলায় যোগাযোগের প্রধান সড়ক খাগড়াছড়ি-বাঘাইছড়ি সড়ক। যে কোন যানবাহনে যোগাযোগ করা যায়। এছাড়া রাঙ্গামাটি জেলা সদর থেকে এ উপজেলায় যোগাযোগের প্রধান মাধ্যম নৌপথ। লঞ্চ, ইঞ্জিন চালিত বোট প্রধান যোগাযোগ মাধ্যম।
নদ-নদী
বাঘাইছড়ি উপজেলার মধ্য দিয়ে প্রবাহিত হচ্ছে কাচালং নদী। এছাড়া রয়েছে শিজক খাল, গঙ্গারাম খাল এবং মাচালং খাল। এ উপজেলার দক্ষিণাংশে রয়েছে কাপ্তাই হ্রদ।
হাট-বাজার
বাঘাইছড়ি উপজেলার প্রধান প্রধান হাট-বাজারগুলো হল মারিশ্যা বাজার, দুরছড়ি বাজার, কাচালং বাজার, করেঙ্গাতলী বাজার এবং বাঘাইহাট বাজার।
বীরেন্দ্রনাথ দত্তগুপ্ত
বীরেন্দ্রনাথ দত্তগুপ্ত (২০ জুন ১৮৮৯ - ২১ ফেব্রুয়ারি ১৯১০) ছিলেন পরাধীন ভারতের অগ্নিযুগের এক অবিস্মরণীয় শহীদ বিপ্লবী। ১৮৮৯ সালের ২০ শে জুন অধুনা বাংলাদেশের ঢাকায় এই নির্ভীক দেশপ্রেমিকের জন্ম। প্রথম যৌবনেই তার ভারতের সমকালীন রাজনীতিতে প্রবল আগ্রহ জন্মায় এবং তিনি সক্রিয় বিপ্লবী কর্মকাণ্ডের সঙ্গে যুক্ত হয়ে পড়েন। আলিপুর ষড়যন্ত্র মামলার প্রধান তদন্তকারী আধিকারিক পুলিশ বিভাগের সহ-অধীক্ষক (ডেপুটি সুপারিন্টেন্ডেন্ট অব পুলিশ) সামশুল আলম হত্যা মামলার বিচারে বীরেন্দ্রনাথের ফাঁসি হয়।
প্রথম জীবন
১৮৮৯ সালের ২০ শে জুন ঢাকা বিক্রমপুরের বালিগাঁও গ্রামে জন্ম হয় বীরেন্দ্রনাথের। বাবা উমাচরণ এবং মা বসন্তকুমারীর দ্বিতীয় সন্তান ছিলেন তিনি। খুব ছোট বয়সেই তার পিতৃবিয়োগ হয়। ১৯০৮ সালে বীরেন্দ্র জলপাইগুড়ি জিলা স্কুলে নবম শ্রেণীতে ভর্তি হন। পরবর্তীকালে তিনি কলকাতায় আসেন এবং আলিপুর ষড়যন্ত্র মামলার রাজসাক্ষী নরেন গোঁসাইয়ের হত্যাকারী শহীদ বিপ্লবী  কানাইলাল দত্তের  আদর্শে অনুপ্রাণিত হয়ে তিনি সক্রিয় বিপ্লবী কার্যকলাপে আকৃষ্ট হন। এই সময় তিনি যতীন্দ্রনাথ মুখোপাধ্যায় ওরফে  বাঘা যতীনের  শিষ্য হিসেবে বিপ্লবাত্মক কর্মকাণ্ডের সঙ্গে নিজেকে যুক্ত করেন।
সামশুল আলম হত্যার পটভূমি
কলকাতা হাইকোর্টে আলিপুর ষড়যন্ত্র মামলা রুজু হওয়ার পর বাংলায় গুপ্ত বৈপ্লবিক কর্মকাণ্ড প্রায় প্রকাশ্যে চলে আসে। এর মূলে ছিলেন তিন রাজকর্মচারী- ইন্সপেক্টর নন্দলাল ব্যানার্জি, উকিল আশুতোষ বিশ্বাস এবং ডি.এস.পি সামশুল আলম। এঁদের হত্যা করা বিপ্লবীদের কাছে আবশ্যিক হয়ে পড়েছিল। শহীদ প্রফুল্ল চাকীকে মোকামাঘাট স্টেশনে গ্রেফতারের প্রচেষ্টার জন্য কলকাতার সার্পেন্টাইন লেনে তাকে গুলি করে মারেন শ্রীশচন্দ্র পাল। এরপর আলিপুর মামলার পাবলিক প্রসিকিউটর আশুতোষ বিশ্বাসকে হত্যা করেন চারুচন্দ্র বসু। বাকি ছিলেন ওই ষড়যন্ত্র মামলার প্রধান তদন্তকারী আধিকারিক সামশুল আলম। বিপ্লবীরা তাকে নিয়ে গান বেঁধেছিলেন - 'ওহে সামশুল/তুমি সরকারের শ্যাম, আমাদের শূল/কবে ভিটেয় তোমার চরবে গরু/তুমি দেখবে চোখে সর্ষেফুল'। ১৯০৯ সালের ৬ই মে আলিপুর মামলার রায় ঘোষণা হয়। রায়ে বারীন্দ্রকুমার ঘোষ, উল্লাসকর দত্ত সহ বহু বিপ্লবী দোষী সাব্যস্ত হন এবং তাদের সাজা ঘোষণা করা হয়। এই পরিস্থিতিতে যতীন্দ্রনাথ তার প্রিয় শিষ্য বীরেন্দ্রর কাঁধে সামশুল আলমের হত্যার দায়িত্ব অর্পণ করেন।
সামশুল হত্যা এবং বীরেন্দ্রনাথের বিচার
১৯১০ সালের ২৪শে ফেব্রুয়ারি, হাইকোর্টের বারান্দায় প্রকাশ্য দিবালোকে পয়েন্ট ব্ল্যাঙ্ক রেঞ্জে বীরেন্দ্র গুলি করেন সামশুল আলমকে। তারপর গুলি করতে করতে আদালত চত্বর থেকে পালাতে চেষ্টা করেন তিনি। দুর্ভাগ্যবশত তার রিভলবারের গুলি ফুরিয়ে যাওয়ার পর আদালতের রক্ষীরা এসে তাকে ধরে ফেলে। পুলিশি জেরায় তিনি কোনো গোপন তথ্য ফাঁস করেননি। এমনকী হাইকোর্টে বিচার চলাকালীন আত্মপক্ষ সমর্থনের জন্য কোনো উকিলের সাহায্য নিতেও তিনি অস্বীকার করেন। বিচারপতি লরেন্স জেঙ্কিন্স ব্যারিস্টার নিশীথ সেনকে আসামীপক্ষের উকিল হিসেবে নিযুক্ত করেন। কিন্তু বিপ্লবীদের গুপ্ত সংবাদ প্রকাশ হওয়ার আশঙ্কায় বীরেন্দ্র নিশীথ সেনকে একটি কথাও জানাতে সম্মত হননি। আদালতে নিশীথ সেন বীরেন্দ্রকে বিকৃতমস্তিস্ক বলে উল্লেখ করেন। তবু শেষ পর্যন্ত বিচারে বীরেন্দ্রকে ফাঁসির আদেশ দেওয়া হয়।
এক জঘন্য ষড়যন্ত্র এবং বীরেন্দ্রনাথের স্বীকারোক্তি
সামশুল আলম হত্যার অব্যবহতি পরে কলকাতা হাইকোর্টে একটি মামলা দায়ের হয়। এটি ইতিহাসে হাওড়া-শিবপুর ষড়যন্ত্র মামলা বলে পরিচিত। এই মামলায় ডি.এস.পি সামশুল আলম খুনের সঙ্গে জড়িত থাকার অভিযোগে বাঘা যতীন সহ ৪৭ জনকে গ্রেফতার করা হয়। কিন্তু সেই অভিযোগের সত্যতা প্রমাণ করা সরকারের পক্ষে প্রায় অসম্ভব ছিল। কারণ আলমের হত্যাকারী বীরেন্দ্র পুলিশের একটি প্রশ্নেরও উত্তর দেননি। এই পরিস্থিতিতে সরকার একটি জঘন্য চক্রান্তের পরিকল্পনা করে। বীরেন্দ্রর হাতে তুলে দেওয়া হয় ওদেরই বিপ্লবীদলের এক গোপন ইস্তাহারের অনুরূপ একটি কাগজ, যেটি আদতেও সেই বিপ্লবীদলের নয়। সেই কাগজে যতীন্দ্রনাথ 'স্বাক্ষরিত' (বলাই বাহুল্য স্বাক্ষরটি অনুকৃত) একটি নিবন্ধে সামশুল হত্যাকান্ডের ঘটনাটিকে পুলিশের পূর্বপরিকল্পিত বলে দাবি করা হয়। বলা হয় যে সামশুল আলম কে বীরেন্দ্রনাথ দত্তগুপ্ত হত্যা করেননি। হত্যা করেছেন সতীশ সরকার নামে একজন। একই সঙ্গে ওই নিবন্ধে বীরেন্দ্রকে পুলিশের চর হিসেবে উল্লেখ করা হয়। বীরেন্দ্রনাথ পুলিশের এই চক্রান্তের বিন্দুবিসর্গ অনুমান করতে পারেননি। তার ধারণা হয়েছিল যতীন্দ্রনাথ মিথ্যাচার করে তাকে স্বদেশবাসীর কাছে বিশ্বাসঘাতক প্রতিপন্ন করেছেন। এই কলঙ্কমোচনের জন্য বীরেন্দ্র মরিয়া হয়ে ওঠেন এবং ফাঁসির আগের দিন (২০শে ফেব্রুয়ারি, ১৯১০) তিনি তার স্বীকারোক্তিতে জানান যে তিনিই যতীন্দ্রনাথের নির্দেশে সামশুলকে হত্যা করেছেন। বীরেন্দ্রর এই স্বীকারোক্তিতে যতীন্দ্রনাথ সহ আরো অনেক বিপ্লবী এক গভীর সমস্যার সম্মুখীন হন। ১৯১০ সালের ২১শে ফেব্রুয়ারি অধুনা আলিপুর প্রেসিডেন্সি জেলে বীরেন্দ্রনাথ দত্তগুপ্তের ফাঁসি হয়।
বীরেন্দ্রনাথের ফাঁসির পরবর্তী সময়ে বাংলায় বিপ্লবী আন্দোলন
যদিও শেষ পর্যন্ত বীরেন্দ্রনাথের স্বীকারোক্তির ফায়দা তুলতে পারেনি সমকালীন পুলিশ প্রশাসন। তার মূলত দুটি কারণ রয়েছে। প্রথমত, বাকি বিপ্লবীদের বিচার শুরু হওয়ার আগেই বীরেন্দ্রনাথের ফাঁসি হয়ে যাওয়ায় বহুক্ষেত্রে তাদের বিরুদ্ধে ওঠা অভিযোগগুলির সত্যতা যাচাইয়ের সুযোগ পায়নি প্রশাসন। দ্বিতীয়ত, দূরদৃষ্টিসম্পন্ন যতীন্দ্রনাথের সিদ্ধান্তে বিপ্লবী গুপ্ত সমিতিগুলির মধ্যে ক্ষমতা বিকেন্দ্রীভূত থাকায় সরকার বিপ্লবীদের পারস্পারিক যোগাযোগ প্রমাণে ব্যর্থ হয়। ফলস্বরূপ বন্দী ৪৭ জন বিপ্লবীর মধ্যে যতীন্দ্রনাথ সহ ৩৩ জনকে প্রশাসন মুক্তি দিতে বাধ্য হয়। জেল থেকে ছাড়া পাওয়ার পর যতীন্দ্রনাথ চাকরি থেকে বরখাস্ত হন এবং সম্পূর্ণরূপে বৈপ্লবিক কার্যকলাপে আত্মনিয়োগ করেন। অন্যান্য বিপ্লবীরাও একই ভাবে পুনরায় নিজেদের কাজে মনোনিবেশ করেন। তাই বীরেন্দ্রনাথের স্বীকারোক্তির ফলে ব্রিটিশ সরকার বাংলায় বৈপ্লবিক আন্দোলনের যে অবমন্দন আশা করেছিলো, তা কখনোই বাস্তবায়িত হয় নি।
কাউখালী উপজেলা, রাঙ্গামাটি
কাউখালী বাংলাদেশের রাঙ্গামাটি জেলার অন্তর্গত একটি উপজেলা।
অবস্থান ও আয়তন
কাউখালী উপজেলার মোট আয়তন ৩৩৯.২৯ বর্গ কিলোমিটার। রাঙ্গামাটি জেলার সর্ব-পশ্চিমে ২২°২৯´ থেকে ২২°৪৪´ উত্তর অক্ষাংশ এবং ৯১°৫৬´ থেকে ৯২°০৮´ পূর্ব দ্রাঘিমাংশ জুড়ে কাউখালী উপজেলার অবস্থান। রাঙ্গামাটি জেলা সদর থেকে এ উপজেলার দূরত্ব প্রায় ৩৩ কিলোমিটার। এ উপজেলার উত্তরে খাগড়াছড়ি জেলার লক্ষ্মীছড়ি উপজেলা ও নানিয়ারচর উপজেলা, দক্ষিণে কাপ্তাই উপজেলা ও চট্টগ্রাম জেলার রাঙ্গুনিয়া উপজেলা, পূর্বে রাঙ্গামাটি সদর উপজেলা, পশ্চিমে চট্টগ্রাম জেলার রাউজান উপজেলা ও ফটিকছড়ি উপজেলা।
নামকরণ
কাউখালী উপজেলার নামকরণের উৎপত্তি সুনির্দিষ্টভাবে তেমন জানা না গেলেও সাধারণ মানুষের প্রচলিত বিশ্বাস এই যে, অতীতে এলাকার লোকজন অনেক স্থানে কুয়া বা গর্ত খনন করে সেই পানি খাবার ও অন্যান্য কাজে ব্যবহার করত। এ কুয়া বা গর্তের স্থানীয় নাম কাউ। শুষ্ক মৌসুমে ঐ কুয়া অনেক সময় পানিশূণ্য হয়ে যেত যার স্থানীয় নাম খালি। পরবর্তীতে উল্লেখিত শব্দ দুটির সমন্বয়ে উপজেলার নামকরণ হয় কাউখালী।
প্রশাসনিক এলাকা
১৯৭৬ সালে কাউখালী থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে কাউখালী উপজেলায় রূপান্তরিত হয়। এ উপজেলায় ৪টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম কাউখালী থানার আওতাধীন।
জনসংখ্যার উপাত্ত
২০১১ সালের পরিসংখ্যান অনুযায়ী কাউখালী উপজেলার জনসংখ্যা ৫৯,২৭৮ জন। এর মধ্যে পুরুষ ৩০,২৯৫ জন এবং মহিলা ২৮,৯৮৩ জন। মোট জনসংখ্যার ৩৫.৬৬% মুসলিম, ৩.৩৩% হিন্দু, ৬০.৫৩% বৌদ্ধ এবং ০.৪৮% খ্রিস্টান ও অন্যান্য ধর্মাবলম্বী রয়েছে। এ উপজেলায় চাকমা, মারমা, তঞ্চঙ্গ্যা, ত্রিপুরা প্রভৃতি আদিবাসী জনগোষ্ঠীর বসবাস রয়েছে।
শিক্ষা
কাউখালী উপজেলার সাক্ষরতার হার ৩৮.৯০%। এ উপজেলায় ৩টি কলেজ, ৯টি মাধ্যমিক বিদ্যালয়, ৩টি দাখিল মাদ্রাসা, ৫টি নিম্ন মাধ্যমিক বিদ্যালয়, ৫৬টি প্রাথমিক বিদ্যালয় ও ৪টি এবতেদায়ী মাদ্রাসা রয়েছে।
যোগাযোগ ব্যবস্থা
কাউখালী উপজেলায় যোগাযোগের প্রধান সড়ক চট্টগ্রাম-রাঙ্গামাটি মহাসড়ক। সব ধরনের যানবাহনে যোগাযোগ করা যায়।
হাট-বাজার
কাউখালী উপজেলায় ৪টি হাট-বাজার রয়েছে। এগুলো হল কাউখালী বাজার(পোয়াপাড়া), ঘাগড়া বাজার, চাইঞুরী বাজার এবং বার্মাছড়ি বাজার।
মুক্তিযুদ্ধের ঘটনাবলী
১৯৭১ সালের ৯ ডিসেম্বর কাউখালী উপজেলার অন্তর্গত বেতবুনিয়া ও বালুখালীতে পাকবাহিনীর সঙ্গে মুক্তিযোদ্ধাদের সম্মুখ লড়াইয়ে ২ জন মুক্তিযোদ্ধা শহীদ হন। ১১ ডিসেম্বর মুক্তিযোদ্ধারা বেতবুনিয়াস্থ চট্টগ্রাম-রাঙ্গামাটি সড়কে কালভার্টের উপর পাকবাহিনীর জীপ গাড়িতে আক্রমণ চালায়। এতে গাড়ির ড্রাইভারসহ ২ জন পাক অফিসারের মৃত্যু ঘটে।
লালবিহারী ভট্টাচার্য
লালবিহারী ভট্টাচার্য একজন ভারতীয় রাজনীতিবিদ ছিলেন। তিনি ১৯৮২ সাল থেকে ১৯৮৭ সাল পর্যন্ত পশ্চিমবঙ্গ বিধানসভায় বড়জোড়া বিধানসভা কেন্দ্রের বিধায়ক হিসেবে দায়িত্ব পালন করেছিলেন। তিনি ২০১৯ সালের ১৫ আগস্ট ৮১ বছর বয়সে মৃত্যুবরণ করেন।
হোত্তাগুলি
হোত্তাগুলি গ্রাম বাংলার মানুষের কাছে খুব জনপ্রিয় একটি খেলা । এটি খেলার সরঞ্জাম হল বাশের কঞ্চি । ১.৫ থেকে ২.০ ফুট কঞ্চিকে বলে হৈাত্তা এবং ৬ ইঞ্চির কঞ্চিকে গুলি । এটি খেলতে দুই বা তার চেয়ে বেশি লোকের প্রয়োজন হয় । শিশু কিশোরদের কাছে এই খেলাটি অধিক জনপ্রিয় । আমাদের দেশে যশোর জেলার চৌগাছা এলাকায় এই খেলাটি দেখা যায় । ডাংগুলির সাথে এই খেলাটির বেশ মিল রয়েছে ।
২০১৯–২০ আয়ারল্যান্ড ত্রি-দেশীয় সিরিজ
২০১৯-২০ আয়ারল্যান্ড ত্রি-দেশীয় সিরিজ একটি টুয়েন্টি২০ আন্তর্জাতিক ক্রিকেট প্রতিযোগিতা যেটি সেপ্টেম্বর ২০১৯ আয়ারল্যান্ডে অনুষ্ঠিত হয়েছে। এটি আয়ারল্যান্ড, নেদারল্যান্ডস ও স্কটল্যান্ডের মধ্যকার একটি ত্রিদেশীয় সিরিজ ছিল।
বিধাননগর বিধানসভা কেন্দ্র
বিধাননগর বিধানসভা কেন্দ্র (Bidhannagar (Vidhan Sabha constituency)) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১১৬ নং বিধাননগর বিধানসভা কেন্দ্রটি বিধাননগর পৌরসংস্থা এবং ১৯, ২০ এবং ২৮ থেকে ৩৫ পর্যন্ত ওয়ার্ড গুলি দক্ষিণ দমদম পুরসভা এর অন্তর্গত।
বিধাননগর বিধানসভা কেন্দ্রটি ১৭ নং বারাসাত লোকসভা কেন্দ্র এর অন্তর্গত।
২০১৬
২৫ এপ্রিল ২০১৬ সালে নির্বাচন নির্ধারিত হয় এবং ১৯ মে ২০১৬ সালে এর ফলাফল ঘোষণা করা হয়।
২০১১
২০১১ সালের নির্বাচনে, তৃণমূল কংগ্রেসের সুজিত বোস তার নিকটতম প্রতিদ্বন্দ্বী সিপিআই (এম) এর পলাশ দাসকে পরাজিত করেন।
সাধারণ ভরকেন্দ্র (জ্যোতির্বিজ্ঞান)
জ্যোতির্বিজ্ঞানের আলোচনায় সাধারণ ভরকেন্দ্র বলতে একে অপরকে প্রদক্ষিণরত দুই বা ততোধিক নভোবস্তু নিয়ে গঠিত ব্যবস্থার সাধারণ ভরকেন্দ্রকে বোঝায়, যে বিন্দুটিকে ঘিরে উক্ত বস্তুগুলি আবর্তিত হয়। এটি জ্যোতির্বিজ্ঞান এবং নভোপদার্থবিজ্ঞানের একটি গুরুত্বপূর্ণ ধারণা। একটি নভোবস্তুর ভরকেন্দ্রের দূরত্ব থেকে সাধারণ ভরকেন্দ্রের অবস্থান দুই বস্তু সমস্যা হিসেবে নির্ণয় করা সম্ভব। ইংরেজিতে একে "ব্যারিসেন্টার" (Barycenter) বলে।
দুটি প্রদক্ষিণরত বস্তুর মধ্যে একটি অপরটির তুলনায় অধিক ভরযুক্ত এবং বস্তুদ্বয় একে অপরের তুলনায় অপেক্ষাকৃত কাছাকাছি থাকলে সাধারণ ভরকেন্দ্র সাধারণত বৃহত্তর বস্তুর মধ্যে অবস্থান নেয়। এই ক্ষেত্রে, দুটি বস্তু তাদের মধ্যেকার বিন্দুকে প্রদক্ষিণ করার পরিবর্তে ক্ষুদ্র বস্তুটি বৃহত্তর বস্তুটিকে প্রদক্ষিণ করে থাকে, এবং সাধারণ ভরকেন্দ্রটি ক্ষুদ্র বস্তুটির সাপেক্ষে বৃহত্তর বস্তুর নিকটবর্তী (বা অভ্যন্তরে) থাকায় সেক্ষেত্রে বৃহত্তর বস্তুটির সামান্যই স্থানপরিবর্তন ঘটতে পারে। পৃথিবী–চাঁদ ব্যবস্থার ক্ষেত্রে, সাধারণ ভরকেন্দ্রটি পৃথিবীর কেন্দ্র থেকে গড়ে দূরে যা পৃথিবীর ব্যাসার্ধের ৭৫%-এর মধ্যে অবস্থিত। যখন দুটি বস্তুর ভর একই হয় তখন সাধারণত সাধারণ ভরকেন্দ্রটি তাদের মধ্যেবর্তী স্থানে অবস্থান নেয় এবং উভয় বস্তুই তার চারদিকে প্রদক্ষিণ করে থাকে। যেমনটা ঘটে থাকে প্লুটো এবং ক্যারনের (প্লুটোর অন্যতম প্রাকৃতিক উপগ্রহ) ক্ষেত্রে, পাশাপাশি অনেক বাইনারি গ্রহাণু এবং বাইনারি তারার ক্ষেত্রে। যখন কম বৃহত্তর বস্তুটি দূরে অবস্থান নেয়, তখন সাধারণ ভরকেন্দ্র সাধারণত বৃহত্তর বস্তুর বাইরে অবস্থিত হতে পারে। বৃহস্পতি এবং সূর্যের ক্ষেত্রে; বৃহস্পতির চেয়ে সূর্য এক হাজারগুণ বৃহৎ হওয়া সত্ত্বেও, দুটির মধ্যকার তুলনামূলক বৃহৎ দূরত্বের কারণে তাদের সাধারণ ভরকেন্দ্রটি সূর্যের বাইরে অদূরেই অবস্থিত।
জ্যোতির্বিজ্ঞানে সাধারণ ভরকেন্দ্রীয় স্থানাঙ্ক দুটি বা ততোধিক বস্তুর মূল সাধারণ ভরকেন্দ্রের সাথে অ-ঘুর্ণন স্থানাঙ্ক হয়ে থাকে। ইন্টারন্যাশনাল সেলসিয়াল রেফারেন্স সিস্টেম (আইসিআরএস) হল সৌরজগতের সাধারণ ভরকেন্দ্রকে কেন্দ্র করে একটি সাধারণ ভরকেন্দ্রিয় সমন্বয় ব্যবস্থা।
দ্বি-বস্তুর সমস্যা
thumb|230px|[[নিউ হরাইজন্স গৃহীত প্লুটো–ক্যারন ব্যবস্থার সাধারণ ভরকেন্দ্রীয় দৃশ্য]] সাধারণ ভরকেন্দ্র প্রতিটি বস্তুর উপবৃত্তাকার কক্ষপথের অন্যতম কেন্দ্রবিন্দু। এটি জ্যোতির্বিজ্ঞান এবং জ্যোতিঃপদার্থবিজ্ঞানের ক্ষেত্রে একটি গুরুত্বপূর্ণ ধারণা। যদি দুটি শরীরের কেন্দ্রগুলির মধ্যে দূরত্ব হয় a (এই ব্যবস্থার অর্ধ-মুখ্য অক্ষ), r1 হল সাধারণ ভরকেন্দ্রর চারপাশে প্রাথমিক কক্ষপথের অর্ধ-মুখ্য অক্ষ, এবং r2 = a − r1 হল মাধ্যমিক কক্ষপথের অর্ধ-মুখ্য অক্ষ। যখন সাধারণ ভরকেন্দ্রটি বৃহত্তর বস্তুর অভ্যন্তরে অবস্থিত হয়, তখন সেই বস্তুটি একটি পৃথক কক্ষপথ অনুসরণ না করে নিজ অবস্থানের সামান্যই স্থানপরিবর্তন ঘটতে পারে। একটি সাধারণ দ্বি-বস্তুর ক্ষেত্রে, প্রাথমিক কেন্দ্র থেকে সাধারণ ভরকেন্দ্রের দূরত্ব, r1, নিচে দেওয়া হল:
যেখানে:
প্রাথমিক–মাধ্যমিক উদাহরণ
নিম্নলিখিত সারণিতে সৌরজগতের কয়েকটি উদাহরণ নির্ধারণ করা হয়েছে। তিনটি উল্লেখযোগ্য পরিসংখ্যান দেওয়া হয়। "প্রাথমিক" এবং "মাধ্যমিক" শব্দগুলি জড়িত অংশগ্রহণকারীদের মধ্যে পার্থক্য করতে ব্যবহৃত হয়েছে, বৃহত্তরটি প্রাথমিক এবং ক্ষুদ্রতরটি মাধ্যমিক।
m1 হল পৃথিবীর ভরের প্রাথমিক
a (কিমি) দুটি বস্তুর মধ্যেকার গড় কক্ষপথের দূরত্ব
R1 (কিমি) প্রাথমিকের ব্যাসার্ধ
! প্রাথমিক ! m1 ! মাধ্যমিক ! m2 ! a (কিমি) ! r1 (কিমি) ! R1 (কিমি) ! r1⁄R1 (0.121 M♇) (1 AU) (0.000955 ) (5.20 AU)
চিত্রশালা
চিত্রগুলি নমুনা (হাতে তৈরি), অনুকরণযুক্ত নয়।
আপেক্ষিক সংশোধন
চিরায়ত বলবিদ্যায়, এই সংজ্ঞা গণনা আরো সহজতর করে এবং কোন পরিচিত সমস্যার প্রবর্তন করে না। সাধারণ আপেক্ষিকতায় সমস্যা দেখা দেয় কারণ যখন এটি সম্ভব হয় তবে যুক্তিসঙ্গত অনুমানের মধ্যে সাধারণ ভরকেন্দ্র সংজ্ঞায়িত করার জন্য, সম্পর্কিত সমন্বয় ব্যবস্থা বিভিন্ন স্থানে ঘড়ির মানের বৈষম্যকে পুরোপুরি প্রতিফলিত করে না। ব্রামবার্গ ব্যাখ্যা করেছেন কীভাবে সাধারণ আপেক্ষিকতায় সাধারণ ভরকেন্দ্রীয় সমন্বয় স্থাপন করা যায়।
স্থানাংক ব্যবস্থায় একটি বিশ্ব-সময় জড়িত, অর্থাৎ একটি বৈশ্বিক সময় সমন্বয় যা টেলিমেট্রি দ্বারা নির্ধারণ করা যেতে পারে।
নির্বাচিত সাধারণ ভরকেন্দ্রীয় কক্ষপথের উপাদান
সৌরজগতের কিছু বস্তুর ক্ষেত্রে সাধারণ ভরকেন্দ্রীয় দোলক কক্ষপথের উপাদানগুলি নিম্নরূপ:
এই জাতীয় উৎকেন্দ্রীয় বস্তুগুলির জন্য, সাধারণ ভরকেন্দ্রীয় স্থানাঙ্কগুলি সূর্যকেন্দ্রীয় স্থানাঙ্কের চেয়ে অধিক স্থিতিশীল হয়ে থাকে।
লংগদু উপজেলা
লংগদু বাংলাদেশের রাঙ্গামাটি জেলার অন্তর্গত একটি উপজেলা।
অবস্থান ও আয়তন
লংগদু উপজেলার মোট আয়তন ৩৮৮.৪৯ বর্গ কিলোমিটার। রাঙ্গামাটি জেলার উত্তরাংশে ২২°৪৮' হতে ২৩°০৬' উত্তর অক্ষাংশ এবং ৯২°০৫' হতে ৯২°১৯' পূর্ব দ্রাঘিমাংশ জুড়ে লংগদু উপজেলার অবস্থান। রাঙ্গামাটি জেলা সদর থেকে এ উপজেলার দূরত্ব প্রায় ৭৬ কিলোমিটার। এ উপজেলার উত্তরে বাঘাইছড়ি উপজেলা ও খাগড়াছড়ি জেলার দীঘিনালা উপজেলা, দক্ষিণ ও পূর্বে বরকল উপজেলা, পশ্চিমে রাঙ্গামাটি সদর উপজেলা, নানিয়ারচর উপজেলা, খাগড়াছড়ি জেলার মহালছড়ি উপজেলা ও খাগড়াছড়ি সদর উপজেলা ।
নামকরণ
লংগদু নামের উৎপত্তি সম্পর্কে কোন সুনিশ্চিত ধারণা পাওয়া যায় না, তবে কয়েকটি ব্যাখ্যা প্রচলিত আছে। লংগদু শব্দটির কোন আভিধানিক অর্থ নেই। ১৮৬০ খ্রিষ্টাব্দে ব্রিটিশ শাসনামলে পার্বত্য চট্টগ্রাম জেলা প্রতিষ্ঠার পর ১৮৬১ খ্রিষ্টাব্দে তৎকালীন ব্রিটিশ সরকার আইন-শৃঙ্খলা রক্ষার জন্য একটি থানা গঠন করে। পার্বত্য চট্টগ্রাম জেলার সদর দপ্তর তখন চন্দ্রঘোনায় স্থাপন করা হয়। জেলা সদর থেকে নবগঠিত থানাটির দীর্ঘ দূরত্বের জন্য এটিকে ইংরেজি শব্দ লং (অর্থাৎ দীর্ঘ) দূর সংক্ষেপে লংদূর বা লংদু ডাকা হত। লংদু পরবর্তীতে লোকমুখে পরিবর্তিত হয়ে লংগদু নামে অভিহিত হয় বলে অনেকেই ধারণা করেন। লংগদু থানা গঠন পরবর্তী সময়ে সমগ্র থানায় লংগদু নামে একটিই ইউনিয়ন ছিল, যা পরবর্তীতে ৭টি ইউনিয়নে বিভক্ত হয়েছে।
কেনেথ মোর
কেনেথ গিলবার্ট মোর, সিবিই (Kenneth Gilbert More; জন্ম: ২০ সেপ্টেম্বর ১৯১৪ - ১২ জুলাই ১৯৮২) বিংশ শতাব্দীর একজন বিখ্যাত ইংরেজ অভিনেতা। তিনি বর্ষীয়ান গাড়ি ভিত্তিক হাস্যরসাত্মক চলচ্চিত্র জেনেভিভ (১৯৫৩) ছবিতে অভিনয় করে “তারকা” খ্যাতি অর্জন করেন এবং শ্রেষ্ঠ ব্রিটিশ অভিনেতা বিভাগে বাফটা পুরস্কারের জন্য মনোনীত হন। তিনি জনপ্রিয় ডক্টর চলচ্চিত্র ধারাবাহিকের প্রথম চলচ্চিত্র ডক্টর ইন দ্য হাউজ (১৯৫৪)-এ মূল অংশে অভিনয় করে শ্রেষ্ঠ ব্রিটিশ অভিনেতা বিভাগে বাফটা পুরস্কার অর্জন করেন। এছাড়া তিনি ডিপ ব্লু সি (১৯৫৫) ও রিচ ফর দ্য স্কাই (১৯৫৬) চলচ্চিত্রের জন্য আরো দুটি বাফটা পুরস্কারের মনোনয়ন লাভ করেন। পরবর্তীকালে তাকে স্বাধীনচেতা ও সুখী-ভাগ্যবান ভদ্রলোক চরিত্রে অভিনয় করতে দেখা যায়। এই সময়ে তার সবচেয়ে বাজারজয়ী চলচ্চিত্রগুলো হল রাইজিং আ রায়ট (১৯৫৫) এবং দি অ্যাডমিরেবল ক্রিচটন (১৯৫৭)।
লংগদু উপজেলা
নামকরণ
লংগদু নামকরণের বিষয়ে কিছু ঐতিহাসিক ধারণা প্রচলিত আছে। বর্তমানে এ অঞ্চলে চাকমা নৃ-গোষ্ঠীর আধিক্য থাকলেও একসময়ে ত্রিপুরা এবং মারমা নৃ-গোষ্ঠীর বসবাস ছিল। লংগদু নামকরণের ক্ষেত্রে ত্রিপুরা এবং মারমা নৃ-গোষ্ঠীর সাথে সম্পৃক্ত দুইটি ব্যাখ্যা রয়েছে। পার্বত্য এলাকায় বসবাসকারী মারমাদের পূর্বপুরুষগণ মায়ানমারের রাখাইন প্রদেশের (সাবেক আরাকান) অধিবাসী ছিলেন। ১৭৮৪ সালে বর্মীরাজা বোদপায়া আরাকান জয় করেন। সৈন্যেরা আরাকান জয় করে আরাকানীদের উপর অত্যাচার শুরু করলে প্রাণ রক্ষার্থে তৎকালীন ব্রিটিশ ইস্ট ইন্ডিয়া কোম্পানীর অধিকৃত চট্টগ্রাম এবং পার্বত্য চট্টগ্রাম এলাকায় আরাকানীরা উদ্বাস্তু হিসাবে আশ্রয় গ্রহণ করে। একদল আরাকানী মগ পরিবার জনৈক ম্রে-চাই এর নেতৃত্বে পালংখাইং নদী অববাহিকা এলাকা থেকে কর্ণফুলি নদীর উত্তরে বসতি গড়ে তোলে। ইস্ট ইন্ডিয়া কোম্পানী ম্রে-চাই কে মং রাজা হিসেবে স্বীকৃতি দেয়। পরবর্তীতে বাংলাদেশের পার্বত্য এলাকায় বসবাসকারী আরাকানী মগগণ নিজেদের নামের সাথে মারমা পদবী গ্রহণ করেন। মারমা সম্প্রদায়ের কয়েকটি পরিবার মিলে গংসা বা দল গঠিত হয়। গং অর্থ সর্দার এবং সা অর্থ লোক বা সন্তান উভয়ই বুঝায়। গংসা অর্থে কোন দলপতির লোক বুঝানো হতো। মারমাদের অনেকগুলো গংসার মধ্যে লংকাডু-সা উল্লেখযোগ্য। লংকাডু নামে কোন দলপতি বা সর্দারের নামানুসারে লংকাডু-সা নামক গংসা বা দলের উৎপত্তি হয়েছিল মর্মে মনে করা হয়। ব্যক্তি লংকাডু বা লংকাডু-সা দলের নামানুসারে লংকাডু বা লংগাডু বা লংগদু নামের উৎপত্তি হয়েছে।
কেনেথ মোর
১৯৬০-এর দশকের শুরুতে তার কর্মজীবনে পড়তি দেখা দিলেও তিনি তার নিজের প্রিয় দুটি চলচ্চিত্র - দ্য কমেডি ম্যান (১৯৬৪) ও দ্য গ্রিনগেজ সামার (১৯৬১)-এ সুজানা ইয়র্কের সাথে অভিনয় করেন। তিনি দ্য ফরসিট সাগা (১৯৬৭) টিভি ধারাবাহিকে এবং ফাদার ব্রাউন (১৯৭৪) ধারাবাহিকে কাজ করেন। ১৯৭০ সালে তিনি অর্ডার অব দ্য ব্রিটিশ এম্পায়ারের কমান্ডার উপাধিতে ভূষিত হন।
লংগদু উপজেলা
নামকরণ
লংগদু নামকরণের বিষয়ে ত্রিপুরা সম্প্রদায়ের সাথে সম্পর্কিত ব্যাখ্যাটি হল, মধ্যযুগে ত্রিপুরায় একটি শক্তিশালী রাজবংশ ছিল। পার্বত্য চট্টগ্রামের অধিকার নিয়ে ত্রিপুরার রাজা, আরাকানের রাজা এবং বাংলার সুলতানের অনেক যুদ্ধ বিগ্রহ হয়েছিল। ত্রিপুরারাজ বিজয়মাণিক্য (১৫৩২-১৫৬৩ খ্রিষ্টাব্দ) চট্টগ্রাম জয় করে রামু পর্যন্ত অগ্রসর হয়েছিলেন বলে জানা যায়। ষোড়শ শতাব্দীতে ত্রিপুরা সম্প্রদায়ের লোকজন পার্বত্য ত্রিপুরা হতে আরাকান পর্যন্ত ছড়িয়ে পড়েছিল। সে সময়ে ত্রিপুরা রাজ্যের সীমানা চট্টগ্রাম হতে বরাক নদী পর্যন্ত বিস্তৃত ছিল। পঞ্চদশ শতাব্দীতে ত্রিপুরার রিয়াং সম্প্রদায়ের লোকজন পার্বত্য চট্টগ্রামের উত্তরাংশের মাইনী উপত্যকায় বসবাস শুরু করে। তারা মাইয়ুনী টাল্যাং থেকে এসেছিল বিধায় নদীর নাম মাইনী হয়েছে। ত্রিপুরা এবং রিয়াং ভাষায় মাই অর্থ ধান এবং ভাত দুটোই বুঝায়। মাইয়ুনী টাল্যাং শব্দের অর্থ ধান্য এলাকা বা পাহাড়। মাইনী নদী অববাহিকায় বসবাসকারী ত্রিপুরা সম্প্রদায়ের দলপতির নাম ছিল লেংদু। সেই দলপতির নামে অত্র এলাকায় একটি খাল রয়েছে। খালটি লংগদুর পশ্চিমে বন্দুকভাঙ্গা পাহাড়শ্রেণী থেকে উৎপন্ন হয়ে পূর্বে কাচালং নদীতে এসে মিশেছে। ধারণা করা যায় যে, ত্রিপুরা সম্প্রদায়ের দলপতির নামানুসারে পরবর্তীতে এলাকার নাম লেংদু বা লাংগাদু বা লংগদু হয়েছে।
কেনেথ মোর
প্রারম্ভিক জীবন
কেনেথ মোর ১৯১৪ সালের ২০শে সেপ্টেম্বর বাকিংহামশায়ার জিরার্ডস ক্রসে জন্মগ্রহণ করেন। তার পিতা চার্লস গিলবার্ট মোর ছিলেন রয়্যাল নেভাল এয়ার সার্ভিসের পাইলট এবং মাতা এডিথ উইনিফ্রেড ওয়াটকিন্স ছিলেন কার্ডিফের সলিসিটারের কন্যা। মোর তার পিতামাতার একমাত্র সন্তান। তার শৈশবের একটা অংশ কেটেছে চ্যানেল আইল্যান্ডে, সেখানে তার পিতা জার্সি ইস্টার্ন রেলওয়ের ব্যবস্থাপক ছিলেন। তিনি জার্সির ভিক্টোরিয়া কলেজে পড়াশোনা করেন।
লংগদু উপজেলা
প্রশাসনিক এলাকা
১৮৬০ সনে পার্বত্য চট্টগ্রাম জেলা ঘোষণার পর পার্বত্য এলাকায় আইন শৃঙ্খলা রক্ষার জন্য যে কয়টি থানা প্রথম গঠিত হয় তার মধ্যে লংগদু অন্যতম। তবে লংগদু থানা প্রতিষ্ঠিত হয় ১৮৬১ সালে এবং ১৯৮৩ সালে প্রশাসনিক বিকেন্দ্রীকরণের ফলে উপজেলায় রূপান্তরিত হয়। এ উপজেলায় ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম লংগদু থানার আওতাধীন।
কেনেথ মোর
প্রারম্ভিক অভিনয় জীবন
কানাডায় তিনি তার এক পারিবারিক বন্ধু ভিভিয়ান ভ্যান ডেমের সহযোগিতায় উইন্ডমিল থিয়েটারে সহকারী ব্যবস্থাপকের কাজ পান, সেখানে তার দায়িত্ব ছিল রিভিউডেভিল বিচিত্রানুষ্ঠান চলাকালে অসদাচরণকারী বা অপেরা গ্লাস ব্যবহার করে অভিনয়শিল্পীদের নগ্ন দর্শনকারী দর্শকের চিহ্নিত করা। তিনি অল্পদিনের মধ্যে রিভিউডেভিল হাস্যরসাত্মক অনুষ্ঠানে প্রধান অভিনেতা হিসেবে কাজ পান এবং ১৯৩৭ সালের আগস্টে তার প্রথম স্কেচে অভিনয় করেন।
লংগদু উপজেলা
জনসংখ্যার উপাত্ত
২০১১ সালের পরিসংখ্যান অনুযায়ী লংগদু উপজেলার জনসংখ্যা ৮৪,৬৭৭ জন। এর মধ্যে পুরুষ ৪৩,৮৪৬ জন এবং মহিলা ৪০,৮৩১ জন। মোট জনসংখ্যার ৭২.৪১% মুসলিম, ১.৫০% হিন্দু, ২৫.৮৭% বৌদ্ধ এবং ০.২২% খ্রিস্টান ও অন্যান্য ধর্মাবলম্বী রয়েছে। এ উপজেলায় প্রধানত বাঙালি ও চাকমা সম্প্রদায়ের লোকজন বসবাস করে। এছাড়া অল্পসংখ্যক ত্রিপুরা ও পাংখোয়া জাতিসত্বার লোকজন রয়েছে।
শিক্ষা
লংগদু উপজেলার সাক্ষরতার হার ৪২.২০%। এ উপজেলায় ২টি কলেজ, ১টি আলিম মাদ্রাসা, ১০টি মাধ্যমিক বিদ্যালয়, ২টি দাখিল মাদ্রাসা, ৬টি নিম্ন মাধ্যমিক বিদ্যালয়, ৬১টি প্রাথমিক বিদ্যালয়, ৪টি কিন্ডারগার্টেন ও ৫টি ইবতেদায়ী মাদ্রাসা রয়েছে।
যোগাযোগ ব্যবস্থা
রাঙ্গামাটি জেলা সদর থেকে লংগদু উপজেলায় যোগাযোগের প্রধান মাধ্যম নৌপথ। লঞ্চ, ইঞ্জিন চালিত বোট প্রধান যোগাযোগ মাধ্যম। তবে খাগড়াছড়ি থেকে বাস বা সিএনজি চালিত অটোরিক্সা যোগে এ উপজেলায় যাওয়া যায়।
স্বাস্থ্য
লংগদু উপজেলায় ১টি সরকারি হাসপাতাল, ১টি বেসরকারি হাসপাতাল এবং ৭টি স্বাস্থ্য কেন্দ্র রয়েছে।
অর্থনীতি
লংগদু উপজেলার কৃষি, মৎস্য সম্পদ, বনজ সম্পদ এর অর্থনীতির গুরুত্বপূর্ণ নিয়ামক। লংগদু উপজেলার কাট্টলী বিলে প্রচুর পরিমাণে মিঠাপানির মাছ পাওয়া যায়।
নদ-নদী
লংগদু উপজেলার মধ্য দিয়ে প্রবাহিত হচ্ছে মাইনী নদী ও কাচালং নদী। এছাড়া এ উপজেলার এক তৃতীয়াংশ জুড়ে রয়েছে কাপ্তাই হ্রদ।
হাট-বাজার
লংগদু উপজেলায় ১২টি হাট-বাজার রয়েছে।
মুক্তিযুদ্ধের ঘটনাবলী
১৯৭১ সালে পাকবাহিনী লংগদু উপজেলায় ব্যাপক গণহত্যা, অগ্নিসংযোগ ও লুটপাট চালায়। বগাচতর ইউনিয়নের আমবাগান ও রাঙ্গীপাড়ায় পাকবাহিনীর সাথে মুক্তিবাহিনীর সম্মুখ লড়াই হয়। ৬ ডিসেম্বর লংগদু শত্রুমুক্ত হয়।
বিলাইছড়ি উপজেলা
বিলাইছড়ি বাংলাদেশের রাঙ্গামাটি জেলার অন্তর্গত একটি উপজেলা।
অবস্থান ও আয়তন
বিলাইছড়ি উপজেলার মোট আয়তন ৭৪৫.৯২ বর্গ কিলোমিটার। এটি রাঙ্গামাটি জেলার দ্বিতীয় বৃহত্তম উপজেলা। রাঙ্গামাটি জেলার সর্ব-দক্ষিণে ২১°৫৪´ থেকে ২২°৩৩´ উত্তর অক্ষাংশ এবং ৯২°১৭´ থেকে ৯২°৩৬´ পূর্ব দ্রাঘিমাংশ জুড়ে বিলাইছড়ি উপজেলার অবস্থান। রাঙ্গামাটি জেলা সদর থেকে এ উপজেলার দূরত্ব প্রায় ৭০ কিলোমিটার। এ উপজেলার উত্তরে জুরাছড়ি উপজেলা ও রাঙ্গামাটি সদর উপজেলা, দক্ষিণে বান্দরবান জেলার রুমা উপজেলা ও থানচি উপজেলা এবং পূর্বে মিয়ানমারের চিন প্রদেশ ও ভারতের মিজোরাম, পশ্চিমে কাপ্তাই উপজেলা, রাজস্থলী উপজেলা ও বান্দরবান জেলার রোয়াংছড়ি উপজেলা।
নামকরণ
বিলাইছড়ি চাকমা শব্দ থেকে উৎপত্তি। চাকমা উপজাতীয় অর্থে বিলাই এর অর্থ বিড়াল আর ছড়ি এর অর্থ পাহাড় হতে প্রাবাহিত ঝর্ণা বা ছড়া। বিলাইছড়ি নামের সম্পর্কে নির্ভরযোগ্য সঠিক তথ্য পাওয়া না গেলেও এলাকার বয়ো বৃদ্ধদের মতে বহু বছর পূর্বে এ এলাকা অরণ্য ঘেরা ছিল। একদিন কিছু সংখ্যক পাহাড়ী লোক কাঠ কাটার উদ্দেশ্যে এ এলাকায় আসে এবং সে সময়ে এক বিরাট বন বিড়ালের মুখোমুখি হয়। বিড়ালের ভাবমূর্তি হিংস্র মনে করে তারা তাকে তাড়াবার চেষ্টা করলে বিড়ালটিও তাদেরকে আক্রমণ করে এবং উভয়ের মধ্যে ধস্তাধিস্ত শুরু হয়। শেষ পর্যায়ে বিড়ালটিকে মেরে ফেলা হয়। পরে এই বিড়ালটিকে পাড়ায় নিয়ে আসা হয়। পাড়া প্রতিবেশীরা এতবড় বন বিড়াল দেখে আশ্চর্য হয় এবং বিরাট সামাজিক অনুষ্ঠান করা হয়। এরপর থেকেই এলাকাটি বিলাইছড়ি নামে আখ্যায়িত হয়।
ইতিহাস
বিলাইছড়ি উপজেলায় এক সময় প্রায়ই উপজাতীয় বিদ্রোহ দেখা দিত। ১৯৭১ সালে পাকিস্তানিদের পরাজয়ের পর প্রায় দু'হাজার পাহাড়ি রাজাকার বিদ্রোহী মিজোদের সঙ্গে যোগ দেয়। মানবেন্দ্র নারায়ণ লারমা তাদের নেতৃত্ব গ্রহণ করেন এবং শান্তিবাহিনীর গোড়াপত্তন করেন। শান্তিবাহিনী দমনের জন্য সীমান্ত অঞ্চল নিয়ে গঠিত হয় ফারুয়া থানা। পরে শান্তিবাহিনী ও জনসংহতি সমিতি তাদের মূল ঘাঁটি ত্রিপুরায় স্থানান্তর করে। ফলে ফারুয়া থানার গুরুত্ব কমে যায় এবং থানাটি বিলাইছড়ির অন্তর্ভুক্ত হয়। এছাড়াও বিভিন্ন সময়ে শান্তি বাহিনীর সাথে যুদ্ধে প্রায় ৩০ হাজার লোক নিহত হয়েছে।
জনসংখ্যার উপাত্ত
২০১১ সালের পরিসংখ্যান অনুযায়ী বিলাইছড়ি উপজেলার জনসংখ্যা ২৮,৫২৫ জন। এর মধ্যে পুরুষ ১৫,৬২৭ জন এবং মহিলা ১২,৮৯৮ জন। মোট জনসংখ্যার ১৫.১৪% মুসলিম, ১.৮৮% হিন্দু, ৬৯.২৬% বৌদ্ধ এবং ১৩.৭২% খ্রিস্টান ও অন্যান্য ধর্মাবলম্বী রয়েছে। এ উপজেলায় চাকমা, মারমা, তঞ্চঙ্গ্যা, ত্রিপুরা, বম, মুরং, পাংখোয়া, চাক, রিয়াংখুমি, ম্রো প্রভৃতি আদিবাসী জনগোষ্ঠীর বসবাস রয়েছে।
শিক্ষা
বিলাইছড়ি উপজেলার সাক্ষরতার হার ২৬.৭০%। এ উপজেলায় ১টি মাধ্যমিক বিদ্যালয়, ৪টি নিম্ন মাধ্যমিক বিদ্যালয়, ২৫টি প্রাথমিক বিদ্যালয় ও ১টি মাদ্রাসা রয়েছে।
যোগাযোগ ব্যবস্থা
রাঙ্গামাটি জেলা সদর থেকে সড়কপথে বিলাইছড়ি উপজেলায় যোগাযোগের জন্য কোন সড়ক নেই, রাঙ্গামাটি জেলা সদরের তবলছড়ি জেটিঘাট এবং কাপ্তাই উপজেলার কাপ্তাই জেটিঘাট থেকে কাপ্তাই হ্রদ হয়ে রাইংখ্যং নদী দিয়ে ইঞ্জিন বোট যোগে এ উপজেলায় যোগাযোগ করা যায়। তবে জুরাছড়ি উপজেলা ও রাজস্থলী উপজেলা থেকে সড়ক পথে যোগাযোগ করা যায়।
কাপ্তাই উপজেলা
কাপ্তাই বাংলাদেশের রাঙ্গামাটি জেলার অন্তর্গত একটি উপজেলা।
বিলাইছড়ি উপজেলা
খাল ও নদী
বিলাইছড়ি উপজেলার মধ্য দিয়ে প্রবাহিত হচ্ছে রাইংখ্যং নদী।
কাপ্তাই উপজেলা
অবস্থান ও আয়তন
কাপ্তাই উপজেলার মোট আয়তন ২৫৯ বর্গ কিলোমিটার। রাঙ্গামাটি জেলার দক্ষিণাংশে ২২°২১´ থেকে ২২°৩৫´ উত্তর অক্ষাংশ এবং ৯২°০৫´ থেকে ৯২°১৮´ পূর্ব দ্রাঘিমাংশ জুড়ে কাপ্তাই উপজেলার অবস্থান। রাঙ্গামাটি জেলা সদর থেকে এ উপজেলার দূরত্ব প্রায় ২৭ কিলোমিটার। এ উপজেলার উত্তরে কাউখালী উপজেলা ও রাঙ্গামাটি সদর উপজেলা, দক্ষিণে রাজস্থলী উপজেলা, পূর্বে বিলাইছড়ি উপজেলা, পশ্চিমে চট্টগ্রাম জেলার রাঙ্গুনিয়া উপজেলা ও কাউখালী উপজেলা।
নামকরণ
কাপ্তাই উপজেলার নামকরণে কত্থয় ও কিয়ং শব্দদ্বয়ের প্রভাব রয়েছে বলে অনেকের ধারণা। কত্থয় অর্থ কোমর আর কিয়ং অর্থ খাল।
বিলাইছড়ি উপজেলা
হাট-বাজার
বিলাইছড়ি উপজেলার প্রধান ৩টি হাট-বাজার হল বিলাইছড়ি বাজার, কেংড়াছড়ি বাজার এবং ফারুয়া বাজার।
কাপ্তাই উপজেলা
ইতিহাস
১৮৬০ খ্রিষ্টাব্দে পার্বত্য চট্টগ্রাম-কে চট্টগ্রাম জেলা থেকে আলাদা করে নতুন জেলা সৃষ্টি করার পর কাপ্তাইয়ের চন্দ্রঘোনায় এর সদর দপ্তর স্থাপন করা হয়। কাপ্তাইকে উপজেলায় রূপান্তরের পূর্ব পর্যন্ত এটি রাঙ্গামাটি পার্বত্য জেলার একটি মহকুমা ছিল।
প্রশাসনিক এলাকা
১৯৭৬ সালে কাপ্তাই থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে কাপ্তাই উপজেলায় রূপান্তরিত হয়। এ উপজেলায় বর্তমানে ৫টি ইউনিয়ন রয়েছে; এর মধ্যে ২টি ইউনিয়নের প্রশাসনিক কার্যক্রম চন্দ্রঘোনা থানার আওতাধীন এবং বাকি ৩টি ইউনিয়নের প্রশাসনিক কার্যক্রম কাপ্তাই থানার আওতাধীন।
চন্দ্রঘোনা থানার আওতাধীন ইউনিয়নসমূহ:
কাপ্তাই থানার আওতাধীন ইউনিয়নসমূহ:
জনসংখ্যার উপাত্ত
২০১১ সালের পরিসংখ্যান অনুযায়ী কাপ্তাই উপজেলার জনসংখ্যা ৬৬,১৩৫ জন। এর মধ্যে পুরুষ ৩৬,৬৭৭ জন এবং মহিলা ২৯,৪৫৮ জন। মোট জনসংখ্যার ৬২.৭৮% মুসলিম, ৫.৯৫% হিন্দু, ৩০.৪৯% বৌদ্ধ এবং ০.৭৮% খ্রিস্টান ও অন্যান্য ধর্মাবলম্বী রয়েছে। এ উপজেলায় চাকমা, মারমা, তঞ্চঙ্গ্যা, ত্রিপুরা, মুরং, খিয়াং, পাংখোয়া প্রভৃতি আদিবাসী জনগোষ্ঠীর বসবাস রয়েছে।
শিক্ষা
কাপ্তাই উপজেলার সাক্ষরতার হার ৬০.৩০%। এ উপজেলায় ১টি ডিগ্রী কলেজ, ১টি কারিগরী শিক্ষা প্রতিষ্ঠান, ১টি স্কুল এন্ড কলেজ, ১০টি মাধ্যমিক বিদ্যালয়, ২টি দাখিল মাদ্রাসা, ৬টি নিম্ন মাধ্যমিক বিদ্যালয়, ৫৬টি প্রাথমিক বিদ্যালয় ও ২টি এবতেদায়ী মাদ্রাসা রয়েছে।
যোগাযোগ ব্যবস্থা
কাপ্তাই উপজেলায় যোগাযোগের প্রধান সড়ক চট্টগ্রাম-কাপ্তাই সড়ক এবং রাঙ্গামাটি-কাপ্তাই সড়ক। সব ধরনের যানবাহনে যোগাযোগ করা যায়।
অর্থনীতি
কাপ্তাইয়ের কৃষি, মৎস্য সম্পদ, বনজ সম্পদ, রেয়নশিল্প ও বিভিন্ন শিল্পকারখানা এর অর্থনীতিতে গুরুত্বপূর্ণ অবদান রেখে চলেছে। দেশের প্রধান জলবিদ্যুৎ কেন্দ্র, উপমহাদেশের সর্ববৃহৎ কাগজের কল কর্ণফুলী কাগজ কল, ওয়াজ্ঞা টি এস্টেট, কাঠ প্রক্রিয়াজাতকরণ কারখানা ও বাংলাদেশ টিম্বার এই উপজেলায় অবস্থিত। ১৯৬২ খ্রিষ্টাব্দে নির্মিত কাপ্তাই জলবিদ্যুৎ উৎপাদন কেন্দ্রের ৫টি ইউনিটের সাহায্যে উৎপাদিত ২৩০ মেগাওয়াট বিদ্যুৎ দেশের ক্রমবর্ধমান বিদ্যুৎ চাহিদা মেটাতে ব্যাপক ভূমিকা রেখে চলেছে। মূলত জলবিদ্যুৎ উৎপন্ন করার জন্য কর্ণফুলী নদীতে বাঁধ দিয়ে কাপ্তাই হ্রদ সৃষ্টি করা হলেও, এই জলাধারে প্রচুর পরিমাণে মিঠাপানির মাছ চাষ হয়। নৌবিহার, বন্যা নিয়ন্ত্রণ ও কৃষি আবাদ ইত্যাদিতেও এর অবদান উল্লেখযোগ্য।
কলা, কাঁঠাল, আদা, মাছ, বিদ্যুৎ, তুলা, বাঁশ, বেতশিল্প।
নদ-নদী
কাপ্তাই উপজেলার মধ্য দিয়ে প্রবাহিত হচ্ছে কর্ণফুলি নদী। এছাড়া রয়েছে কাপ্তাই হ্রদ। আরও রয়েছে কাপ্তাই খাল।
হাট-বাজার
কাপ্তাই উপজেলায় ১১টি হাট-বাজার রয়েছে। এর মধ্যে কাপ্তাই নতুন বাজার, রাইখালী বাজার, চিৎমরম বাজার, শীলছড়ি বাজার, বড়ইছড়ি বাজার, বারঘোনিয়া বাজার উল্লেখযোগ্য।
দর্শনীয় স্থান
থাম্ব|কাপ্তাইয়ের চা বাগান
রামগঞ্জ উপজেলা
রামগঞ্জ উপজেলা বাংলাদেশের লক্ষ্মীপুর জেলার একটি প্রশাসনিক এলাকা।
ইতিহাস
রামগঞ্জ উপজেলাটি প্রধানত হিন্দু অধ্যুষিত এলাকা ছিল। এই এলাকায় রাম নামক এক প্রভাবশালী ধর্মীয় নেতা বসবাস করতেন। স্থানীয় অধিবাসীদের মতে উক্ত রাম নামক ধর্মীয় নেতার নামানুসারে উপজেলার নামকরণ করা হয়েছে রামগঞ্জ। উপজেলাটি ২৩.০১° এবং ২৩.১১° উত্তর অক্ষাংশের মধ্যে এবং ৯০.৪৮° এবং ৯০.৫৮° পূর্ব দ্রাঘিমাংশের মধ্যে অবস্থিত। ১৮৯১ সনে থানা প্রতিষ্ঠিত হয় এবং ২৪/০৭/১৯৮৩খ্রিঃ তারিখ মানোন্নিত থানা গঠন করা হয়।
প্রশাসনিক এলাকা
রামগঞ্জ উপজেলায় বর্তমানে ১টি পৌরসভা ও ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম রামগঞ্জ থানার আওতাধীন।
শিক্ষা প্রতিষ্ঠান
২. রামগঞ্জ উচ্চ বিদ্যালয়।
৩. রামগঞ্জ এম ইউ সরকারি উচ্চ বিদ্যালয়।
৫. ভাদুর উচ্চ বিদ্যালয়।
৬. ভাটরা উচ্চ বিদ্যালয়।
৭. ভাটরা ইসলামিয়া দাখিল মাদ্রাসা।
৮. নারায়নপুর উচ্চ বিদ্যালয়।
৯. কালিকাপুর আদর্শ উচ্চ বিদ্যালয়।
১১.শামপুর শাহ জকি উদ্দিন সরকারি উচ্চ বিদ্যালয়।
১২. পানপাড়া উচ্চ বিদ্যালয় এবং কলেজ।
১৩. দল্টা রহমানিয়া উচ্চ বিদ্যালয়।
১৫.পানিয়ালা উচ্চ বিদ্যালয়।
১৬. মাঝিরগাঁও কে.এম ইউনাইটেড একাডেমী।
অর্থনীতি
কৃষি, সেবা, রেমিটেন্স, ব্যবসা ও অন্যান্য। বিখ্যাত নারিকেল এবং সুপারি
যোগাযোগ ব্যবস্থা
রাজধানি থেকে যেই সকল বাস রামগঞ্জে চলাচল করে আল আরাফাহ, আল বারাকা, হিমালয়, এশিয়া, হিমাচল
রেচেল রবার্টস (অভিনেত্রী)
রেচেল রবার্টস (Rachel Roberts; রেই্‌চল্‌ রবার্ট্‌স, ২০ সেপ্টেম্বর ১৯২৭ - ২৬ নভেম্বর ১৯৮০) ছিলেন একজন ওয়েলসীয় অভিনেত্রী। তিনি ১৯৬০-এর দশকের দুটি হিট চলচ্চিত্র - স্যাটারডে নাইট অ্যান্ড সানডে মর্নিং (১৯৬০) ও দিস স্পোর্টিং লাইফ (১৯৬৩)-এ অভিনয়ের জন্য সর্বাধিক স্মরণীয়। এই দুটি চলচ্চিত্রের জন্য তিনি শ্রেষ্ঠ ব্রিটিশ অভিনেত্রী বিভাগে বাফটা পুরস্কার অর্জন করেন এবং দিস স্পোর্টিং লাইফ ছবির জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্র হল মার্ডার অন দি অরিয়েন্ট এক্সপ্রেস (১৯৭৪), পিকনিক অ্যাট হ্যাঙিং রক (১৯৭৫) ও ইয়াংকস্‌ (১৯৭৯)।
রবার্টস মঞ্চে মূল সঙ্গীতধর্মী ম্যাগি মে (১৯৬৪)-এ অভিনয় করেন। তিনি ১৯৭৪ সালে শেমিন দ্য ফার ও দ্য ভিজিট নাটকে অভিনয়ের জন্য মঞ্চনাটকে শ্রেষ্ঠ মুখ্য অভিনেত্রী বিভাগে টনি পুরস্কারের মনোনয়ন লাভ করেন এবং হ্যাবিয়াস কর্পাস (১৯৭৬)-এ অভিনয় করে ড্রামা ডেস্ক পুরস্কার অর্জন করেন।
প্রারম্ভিক জীবন
রবার্টস ১৯২৭ সালের ২০শে সেপ্টেম্বর ওয়েলসের চার্মার্থেনশায়ারের লানেলি শহরে জন্মগ্রহণ করেন। তিনি ওয়েলস বিশ্ববিদ্যালয় ও রয়্যাল একাডেমি অব ড্রামাটিক আর্টে পড়াশোনা করার পর ১৯৫০ সালে সোয়ানসির একটি রিপার্টরি কোম্পানিতে যোগ দেন। গিলবার্ট গানের ভ্যালি অব সং (১৯৫৩) দিয়ে তার চলচ্চিত্রে অভিষেক হয়।
কর্মজীবন
তিনি মার্ডার অন দি অরিয়েন্ট এক্সপ্রেস (১৯৭৪) ছবিতে হিলডেগার্ড স্মিট চরিত্রে এবং পিটার উইয়ারের অস্ট্রেলীয় চলচ্চিত্র পিকনিক অ্যাট হ্যাঙিং রক (১৯৭৫)-এ ভিক্টোরীয় বালিকা বিদ্যালয়ের স্বৈরাচারী প্রধান শিক্ষিকা চরিত্রে অভিনয় করেন।
১৯৭০-এর দশকের শুরুতে লস অ্যাঞ্জেলেসে বসবাস শুরুর পর তিনি কয়েকটি মার্কিন চলচ্চিত্রে পার্শ্ব চরিত্রে কাজ করেন, তন্মধ্যে উল্লেখযোগ্য হল ফাউল প্লে (১৯৭৮)। তার অভিনীত সর্বশেষ ব্রিটিশ চলচ্চিত্র হল ইয়াঙ্কস, যার জন্য তিনি শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন।
রামগতি উপজেলা
রামগতি উপজেলা বাংলাদেশের চট্টগ্রাম বিভাগের লক্ষ্মীপুর জেলার একটি প্রশাসনিক এলাকা।
অবস্থান ও আয়তন
রামগতি উপজেলার উত্তরে কমলনগর উপজেলা, দক্ষিণে মেঘনা নদী ও নোয়াখালী জেলার হাতিয়া উপজেলা, পূর্বে নোয়াখালী জেলার সুবর্ণচর উপজেলা, পশ্চিমে মেঘনা নদী, ভোলা জেলার দৌলতখান উপজেলা ও তজুমদ্দিন উপজেলা।
প্রশাসনিক এলাকা
রামগতি উপজেলায় বর্তমানে ১টি পৌরসভা ও ৮টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম রামগতি থানার আওতাধীন।
স্বাস্থ্য
উপজেলা স্বাস্থ্য কমপ্লেক্স, আলেকজাণ্ডার, রামগতি পৌরসভা
কিম ফিলবি
হ্যারল্ড অ্যাড্রিয়ান রাসেল "কিম" ফিলবি (ইংরেজি: Kim Philby)(১ জানুয়ারি ১৯১২ - ১১ মে ১৯৮৮) ছিলেন একজন ব্রিটিশ গোয়েন্দা কর্মকর্তা এবং সোভিয়েত ইউনিয়ন এর জন্য ডাবল এজেন্ট। ১৯৬৩ সালে, তিনি কেমব্রিজ ফাইভ, দ্বিতীয় বিশ্বযুদ্ধ এবং সোভিয়েত ইউনিয়নের কাছে স্নায়ুযুদ্ধ প্রথমদিকে তথ্য প্রেরণকারী একটি গুপ্তচর বলয়ের সদস্য হিসাবে প্রকাশিত হয়েছিল। । পাঁচটির মধ্যে ফিলবি সোভিয়েতদের গোপন তথ্য সরবরাহে সবচেয়ে সফল ছিলেন বলে মনে করা হয়।
রামগতি উপজেলা
কৃষি
ধান, মরিচ, সয়াবিন, নারিকেল, সুপারি, বাদাম ইত্যাদি
অর্থনীতি
এই স্থানটি মৎস উৎপাদনের জন্য বিখ্যাত।
দর্শনীয় স্থান
রামগতি দ্বায়রা শরিফ, টাংকিরচর, ভবানী সাহার মঠ, মেঘনা বেড়ীবাঁধ, মেঘনা তীর, চর গজারিয়া, বয়ার চর, ঝাঁউবন, মেঘনা সুইচ গেইট।
আলেকজান্ডার বেড়ীবাঁধ, বুড়া কর্তার আশ্রম, আলেকজান্ডার দ্বায়রা শরিফ।
শেকের কিল্লা আসসালাম জামে মসজিদ।
সন্দীপ গোদ
সন্দীপ গোদ (సందీప్ గౌడ్; জন্ম ৮ নভেম্বর ১৯৯১) একজন ওমানি ক্রিকেটার। ফেব্রুয়ারি ২০১৯ এ, ওমানে অনুষ্ঠিত ২০১৮-১৯ ওমান চারদেশীয় সিরিজের জন্য তাকে ওমানের টুয়েন্টি২০ আন্তর্জাতিক (টি২০আই) স্কোয়াডে অন্তর্ভুক্ত করা হয়। তিনি নেদারল্যান্ডসের বিরুদ্ধে ওমানের হয়ে ১৫ ফেব্রুয়ারি ২০১৯ তারিখে টি২০আই ক্রিকেটে পদার্পণ করেন। টি২০আই অভিষেকের পাঁচ দিন আগে, তিনি ওমান উন্নয়ন একাদশ দলে খেলেছিলেন, আয়ারল্যান্ডের বিপক্ষে বিশ ওভারের ম্যাচে তিনি অপরাজিত ছিলেন ৫৫ রান করে। তিনি ২০১৯ সালের ফেব্রুয়ারি ওমান চারদেশীয় সিরিজের পরপরই স্কটল্যান্ডের বিপরীতে ওমানের হয়ে লিস্ট এ ক্রিকেটে অভিষেক ঘটান।
২০১৯ সালের মার্চ মাসে নামিবিয়ায় আইসিসি ওয়ার্ল্ড ক্রিকেট লীগ দ্বিতীয় বিভাগ প্রতিযোগিতার জন্য ওমান দলে জায়গা পান তিনি। ওমান উক্ত প্রতিযোগিতায় শীর্ষ চারে অবস্থান করে, ফলে ওমান একদিনের আন্তর্জাতিক (ওডিআই) খেলার মর্যাদা পায়। সন্দীপ ওমানের হয়ে ২৭ এপ্রিল ২০১৯ তারিখে প্রতিযোগিতার ফাইনাল খেলায় নামিবিয়ার বিপক্ষে ওডিআই ক্রিকেটে অভিষেক করেন।
২০১৯ সালের সেপ্টেম্বরে, ২০১৯ আইসিসি টি২০ বিশ্বকাপ বাছাইপর্ব প্রতিযোগিতার জন্য ওমানের দলে জায়গা পান তিনি। ২০১৯ সালের নভেম্বরে, বাংলাদেশে অনুষ্ঠিত ২০১৯ এসিসি উদীয়মান দল এশিয়া কাপ প্রতিযোগিতার জন্য ওমানের দলে তাকে রাখা হয়েছিল।
বলুহর মৎস্য প্রকল্প
বলুহর মৎস্য প্রজেক্ট বাংলাদেশের বৃহৎ মৎস প্রকল্পগুলো গুলোর মধ্যে একটি মৎস্য প্রকল্প। এটি ঝিনাইদহ জেলার কোঁটচাদপুর উপজেলার বলুহর ইউনিয়ানে অবস্থিত । পর্যটন কেন্দ্র হিসেবে দর্শনার্থীদের আনাগোনাও এতে রয়েছে। এ প্রকল্পে সরকারিভাবে দেশি বিদেশি বিভিন্ন মাছ নিয়ে গবেষণা করা হয় ।  বাংলাদেশের দক্ষিণাঞ্চলের  সর্ববৃহৎ মৎস্য প্রকল্প হিসেবেও এর পরিচিতি রয়েছে ।
লিনহেস
লিনহেস (LinHES, Linux Home Entertainment Server) হোম থিয়েটার পিসির জন্যে ডেভেলপ কৃত একটি আর্চ-ভিত্তিক লিনাক্স ডিস্ট্রিবিউশন। ৬ষ্ট সংস্করণ পর্যন্ত এটিকে নপমিথ ডাকা হতো। আগের সংস্করণগুলো নপিক্স ও ডেবিয়ান-এর ভিত্তি করে হলেও, সর্বশেষ সংস্করণ (আর৮) আর্চ লিনাক্সের উপর ভিত্তি করে নির্মিত।
ভারত-বাংলাদেশ সীমান্ত হাট
ভারত-বাংলাদেশ সীমান্ত হাট বাংলাদেশ ও ভারতের মধ্যে একটি সীমান্ত বাণিজ্য বাজার। এটি একটি বাজারের জায়গা যা সপ্তাহে এক দিন বা দু'দিন চালু থাকে। এটি কেবল শুধুমাত্র দৈনন্দিন পণ্য কেনার জন্য নয় বরং উভয় পক্ষের পরিবারের জন্য পুনর্মিলনের একটি স্থান।
সীমান্ত হাটগুলিতে বাণিজ্য ভারতীয় রুপি / বাংলাদেশ টাকায় এবং বস্তু বিনিময়-এর ভিত্তিতে পরিচালিত হয় এবং এই ধরনের তথ্য সংশ্লিষ্ট সীমান্ত হাটের হাট ব্যবস্থাপনা কমিটি দ্বারা পরিচালিত হয়।
স্থানীয় বাজারের মাধ্যমে স্থানীয় উৎপাদনের বিপণন প্রচলন পদ্ধতি প্রতিষ্ঠা করে দুই দেশের সীমান্তবর্তী দূরবর্তী অঞ্চলে বসবাসরত লোকেদের সুবিধা বৃদ্ধির লক্ষ্যে সীমান্ত হাট করা হয়।
সীমান্ত হাটের তালিকা
বর্তমানে ভারত-বাংলাদেশ সীমান্তে চৌদ্দটি সীমান্ত হাট আছে।
ফ্রুগালওয়্যার লিনাক্স
ফ্রুগালওয়্যার লিনাক্স (Frugalware Linux) একটি সাধারণ ব্যবহারের উদ্দেশ্যে নির্মিত আর্চ-ভিত্তিক লিনাক্স ডিস্ট্রিবিউশন। প্রাথমিক সংস্করণগুলো স্ল্যাকওয়্যার-এর উপর ভিত্তি করে হলেও, এখন এটি স্বাধীনভাবে ডেভলপ হচ্ছে।
তিবিলিসি মেট্রো
তিবিলিসি মেট্রো (জর্জিয়ান: თბილისის მეტროპოლიტენი) জর্জিয়ার তিবিলিসির একটি দ্রুত গণপরিবহন ব্যবস্থা। ১৯৬৬ সালের ১১ জানুয়ারিতে তিবিলিসি মেট্রো চালু হয়, এটি পূর্ববর্তী সোভিয়েত ইউনিয়নের চতুর্থ মেট্রো ব্যবস্থা ছিল। অন্যান্য প্রাক্তন সোভিয়েত মহানগরের মতো, বেশিরভাগ স্টেশনগুলি খুব গভীর এবং স্বচ্ছভাবে সজ্জিত।
রুস্তভেলি স্টেশনটিতে মেট্রো সিস্টেমে দীর্ঘতম এস্কেলেটর (চলন্ত সিঁড়ি) রয়েছে।
ইতিহাস
জর্জিয়ার রাজধানী তিবিলিসি (আনুষ্ঠানিকভাবে ১৯৩৬ সাল পর্যন্ত তিফ্লিস নামে পরিচিত ছিল) শহরটি ককেশাসের সবচেয়ে গুরুত্বপূর্ণ শহর ও ১৯৩৬ সাল পর্যন্ত স্থায়ী ট্রান্সককেশীয় সমাজতান্ত্রিক যুক্তরাষ্ট্রীয় সোভিয়েত প্রজাতন্ত্রের রাজধানী হিসেবে রাজনৈতিক অবস্থানের কারণে ঐতিহাসিকভাবে সোভিয়েত ইউনিয়নের সবচেয়ে গুরুত্বপূর্ণ শহরগুলির মধ্যে একটি হিসাবে বিবেচিত হয়েছিল। শহরটি ১৯তম ও ২০তম শতকে বেশ দ্রুত বৃদ্ধি পেয়েছিল এবং এটি একটি সাংস্কৃতিক ও রাজনৈতিক কেন্দ্র ছাড়াও ট্রান্সককেশিয়ার একটি গুরুত্বপূর্ণ পরিবহন কেন্দ্র ও একটি শিল্প কেন্দ্রও ছিল। তিবিলিসির ঐতিহাসিকভাবে প্রতিষ্ঠিত উন্নয়নের বৈশিষ্ট্য, মতকভারি নদীর তীর বরাবর ২৫ কিলোমিটারেরও বেশি বিস্তৃত, ঘনভাবে নির্মিত শহরের কেন্দ্র এবং শহরের কিছু অংশে সরু খাড়া রাস্তাগুলি স্থল পরিবহনের উন্নয়নকে বাধা দেয়। এই সমস্ত বিষয় একটি দ্রুতগামী গণপরিবহন মেট্রো ব্যবস্থার প্রয়োজনে অবদান রেখেছিল। বিশেষ করে শহরের ভৌগোলিক বৈশিষ্ট্য বিবেচনায় তিবিলিসি যথেষ্ট দীর্ঘ, যা নিঃসন্দেহে ভূগর্ভস্থ রেল শহরের বেশিরভাগ অংশের গণপরিবহনকে সহজ করবে।